Diari Oficial de la Generalitat Valenciana


Sumari del DOGV 5386, del 13-11-2006 (2006/12828)

RESOLUCIÓ de 18 d'octubre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni específic 2006, que desplega el conveni de col.laboració subscrit entre l'Institut de la Dona i la Generalitat Valenciana, sobre cooperació per a dur a terme el programa d'estades en temps lliure per a dones amb filles i/o fills, exclusivament a càrrec seu.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5386

Data del DOGV
:   13-11-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/12723


Data del document
:   18-10-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Benestar Social
    * cooperació administrativa
    * administració central
    * dona

RESOLUCIÓ de 18 d'octubre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni específic 2006, que desplega el conveni de col.laboració subscrit entre l'Institut de la Dona i la Generalitat Valenciana, sobre cooperació per a dur a terme el programa d'estades en temps lliure per a dones amb filles i/o fills, exclusivament a càrrec seu. [2006/12923]  
Subscrit, després de la tramitació prèvia reglamentària, entre l'Institut de la Dona i la Conselleria de Benestar Social de la Generalitat Valecniana, el 3 de maig de 2006, el Conveni específic 2006, que desplega el conveni de col.laboració subscrit entre l'Institut de la Dona i la Generalitat Valenciana, sobre cooperació per a dur a terme el programa d'estades en temps lliure per a dones amb filles i/o fills, exclusivament a càrrec seu, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat l'esmentat Conveni, que ha quedat inscrit en el Registre de Convenis amb el número 0968/2006, i que figura com a annex d'esta resolució.  
València, 18 d'octubre de 2006.. El director general de Relacions amb les Corts i Secretariat del Govern: Antonio V. Peral Villar   
CONVENI ESPECÍFIC 2006, QUE DESPLEGA EL CONVENI DE COL·LABORACIÓ SUBSCRIT ENTRE L'INSTITUT DE LA DONA I LA GENERALITAT VALENCIANA, SOBRE COOPERACIÓ PER A DUR A TERME EL PROGRAMA D'ESTADES EN TEMPS LLIURE PER A DONES AMB FILLES I/O FILLS, EXCLUSIVAMENT A CÀRREC SEU.  
Madrid, 3 de maig de 2006  
Es reuneixen  
D'una part: la Sra. Alicia de Miguel García, consellera de Benestar Social, nomenada titular de la Conselleria de Benestar Social pel Decret 7/2004, de 27 d'agost, del president de la Generalitat Valenciana, pel qual s'assigna la titularitat de les conselleries amb competències executives en què s'organitza l'administració de la Generalitat, en nom i representació del Govern Valencià, d'acord amb l'autorització concedida per l'Acord del Govern Valencià de data 12 de maig de 2006, conforme a l'article 21, f) de la Llei 5/1983, de 30 de desembre, del Govern Valencià i l'article 54 bis del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.  
I d'una altra: la Sra. Rosa María Peris Cervera, directora general de l'Institut de la Dona (Ministeri de Treball i Assumptes Socials), nomenada mitjançant el Reial Decret 1.291/2004, de 21 de maig (BOE núm. 124, de 22 de maig del 2004), en nom i representació de l'esmentat organisme autònom (Llei 16/1983, de 24 d'octubre, Reial Decret 758/1996, de 5 de maig, Reial Decret 839/1996, de 10 de maig, Reial Decret 774/1997, 30 de maig; i Reial Decret 292/2003, de 7 de març) i, en virtut del que establix l'article 6.1 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, segons la redacció donada per la Llei 4/1999, de 13 de gener, de modificació de l'anterior.  
Ambdós parts es reconeixen mútua capacitat per a obligar-se i convindre.  
MANIFESTEN  
Primer: Que el present conveni específic té com a objecte arreplegar l'acord de col.laboració entre l'Institut de la Dona, del Ministeri de Treball i Assumptes Socials, i la Conselleria de Benestar Social de la Generalitat Valenciana, a través de la Direcció General de la Dona, per a dur a terme el Programa d'Estades de Temps Lliure per a dones amb filles i/o fills, exclusivament a càrrec seu, conformement amb el que establix l'article 5 de la Llei 38/2003 General de Subvencions, i en compliment de la disposició addicional quinta del dit text legal.  
Segon: Que, així mateix, el present conveni específic es fonamenta en el conveni de col.laboració subscrit, el dia 9 de juliol de 1990, per a dur a terme, conjuntament, programes i actuacions dirigits a les dones entre l'Institut de la Dona i la Conselleria de Cultura, Educació i Ciència de la Generalitat Valenciana, com a organismes competents en matèria de polítiques per a les dones.  
Que en l'actualitat, pel Decret 120/2003, d'11 de juliol, del Consell de la Generalitat, pel qual es regula el Reglament Orgànic de la Conselleria de Benestar Social, en el nivell directiu del qual s'enquadra la Direcció General de la Dona, se li atribuïx les competències necessàries per a fer efectiu el principi d'igualtat de l'home i de la dona, en l'àmbit territorial de la comunitat autònoma.  
Per això, escau a l'actual Conselleria de Benestar Social exercir les atribucions que té conferides, en matèria de dona, per a complir als compromisos que deriven de l'esmentat conveni.  
Tercer: Ambdós parts declaren que, per a la realització del programa contingut en el present conveni específic, hi ha crèdit suficient per al present exercici econòmic en la Llei de Pressupostos Generals de l'Estat i en la Llei de Pressupostos de la Generalitat Valenciana.  
Quart: Que l'article 6, apartat u, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, habilita l'administració General de l'Estat i els òrgans de govern de les comunitats autònomes, per a celebrar convenis de col.laboració entre si, i en l'àmbit de les seues competències respectives; i l'article 3, apartat u, lletra c), del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, exclou, de l'àmbit d'aplicació de la Llei esmentada, els convenis de col.laboració que celebre l'administració General de l'Estat amb la Seguretat Social, les comunitats autònomes, les entitats locals, els seus respectius organismes autònoms i les altres entitats públiques o qualsevol d'ells entre si, sempre que la matèria sobre la qual tracte no siga objecte d'un contracte d'obres, de subministrament, de consultoria i assistència o de servicis, o que sent objecte de tals contractes, el seu import siga inferior, respectivament, a les quanties que s'especifiquen en els articles 135.1, 177.2 i 203.2, d'acord amb la redacció donada a este pel Reial Decret Llei 5/2005, d'11 de març, de reformes urgents per a l'impuls a la productivitat i per a la millora de la contractació pública.  
Conseqüentment, l'administració General de l'Estat, a través de l'organisme autònom Institut de la Dona, i l'administració autonòmica de la Comunitat Valenciana, a través de la Conselleria de Benestar Social, estan habilitades per a la subscripció d'este conveni específic, el qual quedarà fora de l'àmbit d'aplicació del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000 de 16 de juny, excepte per a la resolució dels dubtes i de les llacunes que pogueren presentar-se, i en este cas s'aplicaran els principis del dit Reial Decret Legislatiu.  
Quint: Que, per al compliment dels fins d'interés general i social la consecució del qual té encomanada l'administració General de l'Estat, l'Institut de la Dona del Ministeri de Treball i Assumptes Socials té interés i fa necessària la col.laboració amb la Conselleria de Benestar Social, a través de la Direcció General de la Dona de la Comunitat Valenciana, per a desplegar el projecte que més avant es ressenya.  
Per tot el que s'ha manifestat, i en virtut del que disposa l'article sis de la Llei de Règim Jurídic de les Administracions Públiques i del Procediment Administratiu Comú, l'article 5 de la Llei 38/2003 General de Subvencions i la clàusula segona del conveni subscrit el dia 9 de juliol de 1990, ambdós parts ACORDEN subscriure el present conveni específic, que es regirà per les següents:  
CLÀUSULES  
Primera: L'Administració General de l'Estat i la Generalitat Valenciana realitzaran, de comú acord, en 2006, el PROGRAMA D'ESTADES DE TEMPS LLIURE PER A DONES AMB FILLES I/O FILLS, EXCLUSIVAMENT A CÀRREC SEU que s'ajustarà, per a la seua execució, a allò que s'ha establit en la Llei 38/2003, de 17 de novembre, General de Subvencions, en compliment de la disposició addicional quinta.   
El programa consistirà a proporcionar a les dones, acompanyades per les seues filles i/o fills, en situació de precarietat econòmica i social, una estada en un hotel d'una localitat costanera, durant deu dies, en règim de pensió completa, amb activitats complementàries, tant per a les mares com per a les seues filles/s.  
Segona: Cada una de les parts, es compromet a realitzar les activitats que, a continuació, es descriuen:  
1.1. L'Administració General de l'Estat, a través de l'Institut de la Dona, realitzarà:  
a) La convocatòria per a la concessió de les estades de temps lliure, a través de la seua publicació en el Boletín Oficial del Estado.  
b) La prestació dels servicis d'allotjament, manutenció, pòlissa d'assegurança i festa de comiat, per mitjà d'un contracte amb una empresa especialitzada, a través de concurs públic.  
c) La resolució de concessió de les places convocades, a proposta de la Comissió d'Avaluació.   
La convocatòria de les places es realitzarà d'acord amb el que preceptua la Llei 38/2003, General de Subvencions. Basant-se en això, les dones beneficiàries d'esta subvenció hauran de reunir els requisits següents:  
- Que tinguen filles i/o fills, exclusivament, a càrrec seu.  
- Que estiguen domiciliades en la Comunitat Autònoma Valenciana.  
- Que la renda del conjunt de la unitat familiar, dividida pel nombre de membres que la componguen, no supere el SMI.  
- No patir malaltia que requerisca aïllament i/o que impedisca la normal convivència en comú.  
1.2. La Conselleria de Benestar Social de la Generalitat Valenciana, a través de la Direcció General de la Dona, realitzarà:  
- La difusió de la convocatòria entre les dones residents al el seu territori.  
- La contractació del mitjà de transport necessari per al trasllat de les persones beneficiàries i de les monitores, des de la seua residència habitual, fins a la localitat on es realitza el programa.  
- La contractació de les monitores.  
- La recepció i baremació de les sol.licituds d'acord amb els següents criteris de valoració: nombre de filles/s a càrrec exclusiu de la sol.licitant, quantia dels ingressos, que estiguen residint o que hagen residit en una casa d'acollida per a dones o centre semblant, que acrediten haver sigut víctimes de violència de gènere, per mitjà d'informe social, que acrediten carència d'estabilitat social, per mitjà d'informe social, que acrediten ser desocupades de llarga duració (més d'un any), per mitjà d'un certificat, expedit pel servici d'ocupació de la seua comunitat, de períodes d'inscripció com a demandant d'ocupació; que no hagen disfrutat d'este programa o altres de similars, en els tres últims anys.  
- El nomenament dels membres de la Comissió d'Avaluació, que serà l'òrgan encarregat de la instrucció del procediment, i que realitzarà la selecció de les beneficiàries i elevarà la proposta de concessió a la directora general de l'Institut de la Dona, després d'haver valorat l'informe de l'òrgan col.legiat a què es referix l'article 24.4 de la Llei General de Subvencions.  
L'elaboració d'una memòria de les estades, al finalitzar el programa, en un termini màxim de dos mesos.  
1.3. Condicions econòmiques:  
L'Institut de la Dona, per mitjà de l'assistència tècnica de l'empresa adjudicatària del contracte, es fa càrrec, directament, dels gastos d'allotjament, manutenció, pòlissa d'assegurança i festa de comiat, de les dones, de les/ els menors i de les monitores de totes les comunitats autònomes que participen en el programa. L'import total de licitació, per estos conceptes, ascendix a cinc-cents huitanta-un mil cinquanta-tres euros, amb noranta-cinc cèntims (581.053,95 €).  
El nombre total de places que correspon a la Comunitat Valenciana, adjudicades segons el criteri dels percentatges que s'establixen per l'acord del Consell de ministres, pel qual es formalitzen els compromisos financers per a la distribució territorial de les subvencions, corresponents a programes socials, amb les comunitats autònomes, l'any 2006, seria de 245, i el seu cost, segons l'import de licitació ascendiria a seixanta-quatre mil set-cents noranta-tres euros amb vint-i-cinc cèntims (64.793,25 €).  
La Conselleria de Benestar Social de la Generalitat Valenciana, a través de la Direcció General de la Dona, es fa càrrec, per la seua banda, dels gastos de transport pel trasllat de les persones beneficiàries i de les/els monitores/s d'esta comunitat autònoma, des del lloc de procedència al de destinació i viceversa, material per a activitats i el pagament de les monitores, amb un pressupost de vint-i-huit mil seixanta-tres euros amb trenta-huit cèntims (28.063,38 €).   
Les quantitats corresponents que aporta cada organisme seran abonades, directament, a les empreses adjudicatàries dels distints contractes.  
Tercera: Les quantitats que correspon aportar a l'Institut de la Dona seran imputades, a càrrec del pressupost de gastos de l'organisme per al 2006, a la següent aplicació pressupostària: 25.527.254S.209.52  
Les quantitats que correspon aportar a la Conselleria de Benestar Social de la Generalitat Valenciana, a través de la Direcció General de la Dona, seran imputades, a càrrec del pressupost de gastos de l'organisme per al 2006, a la següent aplicació pressupostària: 20.67.40.5676.614.86.6   
Quarta: En tot el material imprés, així com en la difusió que es faça del programa, haurà de constar la col.laboració d'ambdós organismes i figurar-hi expressament els seus logotips.  
Quinta: El seguiment del programa, tal com establix la clàusula quarta del conveni marc vigent, correspondrà a la Comissió de Seguiment.  
A més, la Conselleria de Benestar Social de la Generalitat Valenciana, a través de la Direcció General de la Dona, es compromet a entregar a l'Institut de la Dona una memòria de les activitats realitzades en l'execució del conveni.  
Sexta: El present conveni específic produirà efectes a partir de la seua firma i tindrà vigència fins al compliment del seu objecte i de les obligacions de cada una de les parts.  
Sèptima: L'incompliment de les clàusules del present conveni, per qualsevol de les parts, serà causa de la seua extinció, sense perjuí del que establix la clàusula següent.  
L'incompliment, per part de l'Institut de la Dona, determinarà, per a este, el pagament dels danys i perjuís, que, per tal causa, s'irroguen a l'altra part. L'incompliment, per part de la Conselleria de Benestar Social de la Generalitat Valenciana, a través de la Direcció General de la Dona, determinarà, per a esta, l'obligació d'indemnitzar dels danys i perjuís ocasionats.  
En ambdós casos, es respectaran els drets adquirits, per tercers, de bona fe.  
També, serà causa de resolució el mutu acord i la impossibilitat sobrevinguda de complir l'activitat descrita.  
Octava: Este conveni té naturalesa administrativa; es regirà per les estipulacions en ell contingudes i, en allò no previst en estes, així com per a la resolució dels dubtes que pogueren presentar-se, pels principis del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.  
Atesa la naturalesa juridicoadministrativa d'este Conveni, l'orde jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts, durant la seua execució.  
I, estant conformes ambdós parts amb el contingut del present document, el firmen en dos exemplars i amb un sol efecte, al lloc i en la la data indicats a dalt.  
La consellera de Benestar Social: Alicia de Miguel García  
La directora general de l'Institut de la Dona: Rosa María Peris Cervera